EELNÕU

09.01.2026

**Maagaasiseaduse ja seadme ohutuse seaduse muutmise seadus**

**§ 1. Maagaasiseaduse muutmine**

Maagaasiseaduses tehakse järgmised muudatused

**1)** paragrahvi 24 lõige 1 muudetakse ja sõnastatakse järgmiselt:

„(1) Võrguettevõtja tagab võrgust väljunud ja võrku sisestatud gaasikoguste mõõtmise, välja arvatud teise võrguettevõtja võrgust tema võrku sisestatud gaasikoguse mõõtmise, mõõteandmete kogumise ja töötlemise ning peab sellekohast arvestust. Mõõtetulemuste jälgitavus peab olema tõendatud mõõteseaduse alusel.“;

**2)** paragrahvi 24 täiendatakse lõikega 15 järgmises sõnastuses:

„(15) Nõuded gaasikoguse mõõteprotseduurile ja mõõtetulemuse töötlemisele kehtestab valdkonna eest vastutav minister gaasituru toimimise võrgueeskirjaga.“;

**3)** seadust täiendatakse §**-**ga 373 järgmises sõnastuses:

„**§ 373. Riiklik järelevalve metaaniheite vähendamise üle energeetikasektoris**

(1) Keskkonnaamet teostab järelevalvet gaasiettevõtjate tegevuse üle Euroopa Parlamendi ja nõukogu määruse (EL) 2024/1787 kohaselt, milles käsitletakse metaaniheite vähendamist energeetikasektoris ja millega muudetakse määrust (EL) 2019/942 (ELT L, 2024/1787, 13.06.2024).

(2) Keskkonnaametil on Euroopa Parlamendi ja nõukogu määruses (EL) 2024/1787 sätestatud nõuete kohase täitmise üle järelevalve teostamisel kõik nimetatud määruses ja käesolevas seaduses sätestatud õigused. Keskkonnaamet avalikustab teabe nimetatud määruses sätestatud kohustuse rikkumise eest määratud karistuse kohta oma veebilehel sama määruse artikli 33 punkti 8 kohaselt.

(3) Keskkonnaamet ei tohi käesoleva paragrahvi lõikes 1 nimetatud järelevalve teostamisel ohustada Eesti energiavarustuskindlust.“;

**4)** paragrahvi 38 tekst muudetakse ja sõnastatakse järgmiselt:

„Konkurentsiamet ja Keskkonnaamet võivad käesolevas seaduses sätestatud riikliku järelevalve teostamiseks kohaldada korrakaitseseaduse §-des 30, 31, 32 ja 50 sätestatud riikliku järelevalve erimeetmeid korrakaitseseaduses sätestatud alusel ja korras.“;

**5)** paragrahvi 381 täiendatakse lõikega 3 järgmises sõnastuses:

„(3) Keskkonnaametil on õigus teha gaasiettevõtjatele ettekirjutus Euroopa Parlamendi ja nõukogu määruses (EL) 2024/1787 sätestatud nõuete täitmise tagamiseks.“;

**6)** paragrahvi 382 tekst muudetakse ja sõnastatakse järgmiselt:

„(1) Paragrahvi 381 lõigetes 1 ja 2 nimetatud ettekirjutuse täitmata jätmise korral võib Konkurentsiamet rakendada asendustäitmist või sunniraha asendustäitmise ja sunniraha seaduses sätestatud korras. Sunniraha ülemmäär füüsilisele isikule on 1300 eurot ja juriidilisele isikule 100 000 eurot.

(2) Paragrahvi 381 lõikes 3 nimetatud ettekirjutuse täitmata jätmise korral võib Keskkonnaamet rakendada asendustäitmist või sunniraha asendustäitmise ja sunniraha seaduses sätestatud korras. Sunniraha ülemmäär füüsilisele isikule on 5000 eurot ja juriidilisele isikule 100 000 eurot.“;

**7)** seadust täiendatakse §-dega 448–4411 järgmises sõnastuses:

**„§ 448. Abi osutamata jätmine järelevalve- ja kontrolltegevusel**

(1) Keskkonnaametile või sõltumatule kontrollijale, kes teostab Euroopa Parlamendi ja nõukogu määruse (EL) 2024/1787 nõuete täitmise üle kontrolli, järelevalve- ja kontrollitoiminguteks abi osutamata jätmise korral –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 20 protsenti juriidilise isiku käibest.

**§ 449. Teabe esitamise nõuete rikkumine**

(1) Euroopa Parlamendi ja nõukogu määruse (EL) 2024/1787 artikli 27 lõikes 1 ja artikli 28 lõigetes 1 ja 2 ning IX lisas nimetatud gaasi impordiga tegelevale ettevõtjale kehtestatud teabe esitamise nõuete rikkumise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 20 protsenti juriidilise isiku käibest.

**§ 4410. Maagaasi tootmise metaanimahukuse andmete edastamise ja metaanimahukuse maksimaalsete väärtuste nõuete rikkumine**

(1) Euroopa Parlamendi ja nõukogu määruse (EL) 2024/1787 artikli 29 lõigetes 1 ja 2 nimetatud andmete esitamise nõuete rikkumise ja artikli 29 lõike 6 kohaselt vastu võetud õigusaktides esitatud maksimaalsete metaanimahukuse väärtuste järgimata jätmise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 20 protsenti juriidilise isiku käibest.

**§ 4411. Juriidilise isiku ja konsolideerimisgrupi käive**

(1) Käesolevas peatükis nimetatud juriidilise isiku käibele vastab aastane kogukäive viimase kättesaadava juhtimisorgani kinnitatud raamatupidamise aastaaruande järgi. Kui juriidiline isik on emaettevõtja või sellise emaettevõtja tütarettevõtja, kes peab koostama konsolideeritud raamatupidamise aruandeid, on eespool nimetatud kogukäive aastane kogukäive või asjaomane tululiik viimase kättesaadava konsolideeritud raamatupidamise aastaaruande järgi, mille on heaks kiitnud kõrgeima taseme emaettevõtja juhtimisorgan.“;

**8)** paragrahv 45 muudetakse ja sõnastatakse järgmiselt:

„(1) Käesoleva peatüki §**-**des 41–4410 sätestatud väärtegude kohtuväline menetleja on Konkurentsiamet.

(2) Käesoleva peatüki §**-**des 448–4410 sätestatud väärtegude kohtuväline menetleja on Keskkonnaamet.“.

**§ 2. Seadme ohutuse seaduse muutmine**

Seadme ohutuse seaduses tehakse järgmised muudatused:

**1)** paragrahvi 3 täiendatakse lõikega 9 järgmises sõnastuses:

„(9) kontrollija on maagasiseaduse §-s 4 nimetatud gaasiettevõtjatest sõltumatu juriidiline isik, kes teostab Euroopa Parlamendi ja nõukogu määruse (EL) 2024/1787 kohaseid kontrollitoiminguid üldsuse huvides ja kes on kontrolliaruande väljaandmise ajal akrediteeritud riiklikus akrediteerimisasutuses määruse (EL) 765/2008 kohaselt.“;

**2)** seadust täiendatakse §-ga 141 järgmises sõnastuses:

„**§ 141**. **Riiklik järelevalve metaaniheite vähendamise üle energeetikasektoris**

(1) Keskkonnaamet teostab järelevalvet maagaasiseaduse §-s 4 nimetatud gaasiettevõtjate tegevuse üle Euroopa Parlamendi ja nõukogu määruse (EL) 2024/1787 kohaselt, milles käsitletakse metaaniheite vähendamist energeetikasektoris ja millega muudetakse määrust (EL) 2019/942 (ELT L, 2024/1787, 13.06.2024).

(2) Keskkonnaametil on Euroopa Parlamendi ja nõukogu määruses (EL) 2024/1787 sätestatud nõuete täitmise üle järelevalve teostamisel kõik määruses ja käesolevas seaduses sätestatud õigused. Keskkonnaamet avalikustab teabe määruses sätestatud kohustuse rikkumise eest määratud karistuse kohta oma veebilehel sama määruse artikli 33 punkti 8 kohaselt.

(3) Keskkonnaametil on õigus teha maagaasiseaduse §-s 4 nimetatud gaasiettevõtjatele ettekirjutus Euroopa Parlamendi ja nõukogu määruses (EL) 2024/1787 sätestatud nõuete täitmise tagamiseks.

(4) Keskkonnaamet ei tohi käesoleva paragrahvi lõikes 1 nimetatud järelevalve teostamisel ohustada Eesti energiavarustuskindlust.“;

**3)** paragrahvi 15 lõige 1 muudetakse ja sõnastatakse järgmiselt:

„(1) Tarbijakaitse ja Tehnilise Järelevalve Amet ning Keskkonnaamet võivad riikliku järelevalve teostamiseks kohaldada korrakaitseseaduse §-des 30, 31, 32, 49, 50, 51, 52 ja 53 sätestatud riikliku järelevalve erimeetmeid korrakaitseseaduses sätestatud alusel ja korras.“;

**4)** seadust täiendatakse §-ga 151 järgmises sõnastuses:

**„§ 151. Sunniraha määr**

Paragrahvi 141 lõikes 3 nimetatud ettekirjutuse täitmata jätmise korral võib Keskkonnaamet rakendada asendustäitmist või sunniraha asendustäitmise ja sunniraha seaduses sätestatud korras. Sunniraha ülemmäär füüsilisele isikule on 5000 eurot ja juriidilisele isikule 100 000 eurot.“;

**5)** seadust täiendatakse §-dega 171–179 järgmises sõnastuses:

**„§ 171. Metaaniheitearuannete ja nende koosseisu kuuluvate sõltumatute kontrollijate koostatud kontrolliaruannete esitamise nõuete rikkumine**

(1) Euroopa Parlamendi ja nõukogu määruse (EL) 2024/1787 artiklis 12 nimetatud metaaniheitearuannete ja nende koosseisu kuuluvate artikli 8 lõike 4 kohase sõltumatu kontrollija koostatud kontrolliaruannete määruses nimetatud tähtajaks esitamata jätmise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 20 protsenti juriidilise isiku käibest.

**§ 172. Lekete kõrvaldamise ja seire ajakava ning kokkuvõtva aruande esitamise nõuete rikkumine**

(1) Euroopa Parlamendi ja nõukogu määruse (EL) 2024/1787 artikli 14 lõikes 14 nimetatud lekete kõrvaldamise ja seire ajakava ning aruande, milles võetakse kokku kõigi eelneva aasta jooksul tehtud lekete tuvastamise ja kõrvaldamise uuringute tulemused, esitamata jätmise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 20 protsenti juriidilise isiku käibest.

**§ 173. Abi osutamata jätmine järelevalve- ja kontrolltegevusel**

(1) Keskkonnaametile või sõltumatule kontrollijale, kes teostab Euroopa Parlamendi ja nõukogu määruse (EL) 2024/1787 nõuete täitmise üle kontrolli, järelevalve- ja kontrollitoiminguteks abi osutamata jätmise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 20 protsenti juriidilise isiku käibest.

**§ 174. Lekete tuvastamise ja kõrvaldamise nõuete rikkumine**

(1) Euroopa Parlamendi ja nõukogu määruse (EL) 2024/1787 artikli 6 lõigetes 5 ja 6 nimetatud inspekteerimisaruandes kirjeldatud meetmete kohaldamata jätmise, artikli 14 lõikes 1 nimetatud lekete tuvastamise ja kõrvaldamise programmi esitamata jätmise või lõigetes 2, 5 ja 6 nimetatud lekete tuvastamise ja kõrvaldamise uuringu tegemata jätmise eest ja lõigetes 8–13 nimetatud lekete tuvastamise ja kõrvaldamise ning komponentide jälgimise ja asendamise nõuete täitmata jätmise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 20 protsenti juriidilise isiku käibest.

**§ 175. Atmosfääri laskmise ja tõrvikpõletamise piirangute rikkumine**

(1) Atmosfääri laskmise või tõrvikpõletamise, sealhulgas rutiinse tõrvikpõletamise eest, välja arvatud Euroopa Parlamendi ja nõukogu määruse (EL) 2024/1787 artikli 15 lõigetes 2 ja 3 sätestatud juhtudel, ning artikli 17 nõuetele mittevastavate tõrvikpõletustornide või põletusseadmete kasutamisel, –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 20 protsenti juriidilise isiku käibest

**§ 176. Tõrvikpõletamise vajaduse tõendamise nõude rikkumine**

(1) Tõrvikpõletamise vajaduse Euroopa Parlamendi ja nõukogu määruse (EL) 2024/1787 artikli 15 lõigete 4 ja 6 kohaselt tõendamata jätmise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 20 protsenti juriidilise isiku käibest

**§ 177. Atmosfääri laskmise mõjude leevendusmeetmete kasutuselevõtmise nõuete rikkumine**

(1) Atmosfääri laskmise seadmete asendamata jätmise või nende kasutamise eest viisil, mis ei vasta Euroopa Parlamendi ja nõukogu määruse (EL) 2024/1787 artikli 15 lõigete 5 ja 7 nõuetele, –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 20 protsenti juriidilise isiku käibest.

**§ 178. Aruandlus- ja teavitamiskohustuse rikkumine**

(1) Määruse (EL) 2024/1787 artikli 16 lõigetes 1 ja 2 ette nähtud juhtudel atmosfääri laskmise juhtumitest teatamata ja aru andmata jätmise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 20 protsenti juriidilise isiku käibest.

**§ 179. Juriidilise isiku ja konsolideerimisgrupi käive**

(1) Käesolevas peatükis nimetatud juriidilise isiku käibele vastab aastane kogukäive viimase kättesaadava raamatupidamise aastaaruande järgi, mille on kinnitanud juhtimisorgan. Kui juriidiline isik on emaettevõtja või sellise emaettevõtja tütarettevõtja, kes peab koostama konsolideeritud raamatupidamise aruandeid, on eespool nimetatud kogukäive aastane kogukäive või asjaomane tululiik viimase kättesaadava konsolideeritud raamatupidamise aastaaruande järgi, mille on heaks kiitnud kõrgeima taseme emaettevõtja juhtimisorgan.“;

**6)** paragrahv 18 muudetakse ja sõnastatakse järgmiselt:

„(1) Käesoleva peatüki §-des 16 ja 17 sätestatud väärtegude kohtuväline menetleja on Tarbijakaitse ja Tehnilise Järelevalve Amet.

(2) Käesoleva peatüki §-des 171–178 sätestatud väärtegude kohtuväline menetleja on Keskkonnaamet.“.

**§ 3. Seaduse jõustumine**

Käesolev seadus jõustub 2027. aasta 1. jaanuaril.

Lauri Hussar

Riigikogu esimees

Tallinn, 2026

Algatab Vabariigi Valitsus X. Y 2026. a nr XYZ

Vabariigi Valitsuse nimel

(allkirjastatud digitaalselt)